Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1630

4. Hangtani elemzések (5 óra) A magyar nyelv fonémarendszere. A fonémák jelentésmegkülönböztető szerepe. Hangtani és fonológiai szabályok. Fonémák a nyelvjárásokban. A nyelvjárások legfőbb hangtani sajátosságai. Szabályok, normák, tendenciák, összefüggések felfedezése és megfogalmazása. A magyar nyelv fonémarendszerének fölismerése a szavak és szóalakok felépítésében. A magyar helyesírás alapelveinek ismeretében készség az önálló hibajavításra, önkontrollra. A helyesírási szótár használata. A helyesírás kiejtéstükröztető lehetőségeinek ismerete és felhasználása. A szövegfonetikai eszközök szerepének fölismerése és igényes alkalmazásuk különféle szövegek értelmezésében, felolvasásában, memoriterek előadásában. A hangszimbolika értékelése és alkalmazása a nyelvi expresszivitás szolgálatában.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes